O, Bože.
Jebeni idiot. Halo?
Halo?
Što radite s usnicama?
Povećavam ih.
Jako sam osjetljiva po tom pitanju.
Neću pretjerati da ne izgledaju umjetno. Samo želim da budu...
Da mame na ljubljenje, takoreći.
Ne znam kako se to zove. Želim da budu napućene
jer izgledaju mnogo bolje kad su takve.
Ne biste trebali piti.
Naljuti se kad to radite.
S godinama sam se ispraksirala i mogu štošta,
ali oni misle da se ne može.
Dobro došli natrag! Sad je 14.46 h. Sretan vam četvrtak!
Razgovaramo o tom jako zanimljivom slučaju
s čimpanzama, PETA-om i šerifima.
Što se dogodilo slavnoj čimpanzi po imenu Tonka?
PETA je zaplijenila čimpanze uz nadzor pravosudne policije.
Jedna je nedostajala. Čimpanza po imenu Tonka.
Organizacija PETA nije povjerovala.
Žena je optužena da laže.
Haddixovu pokušavamo dobiti cijeli dan. Netom prije pet sati...
Čujete li mobitel? To je moj život svaki dan.
Postane smiješno.
Spremni?
Koliko mogu biti.
Dobro.
Suludo je.
Meni je to kao igra Gdje je Waldo?
Zato ovu sagu i zovem "Gdje je Waldo?".
Kad se filer ubrizga, morate ga oblikovati.
Zagladiti.
Neki su ljudi govorili da sam skrila Tonku. Dobro.
Kamo mogu skriti golemu čimpanzu?
Neki su se ljubitelji majmuna našalili da je u ladici u mojoj prikolici.
On je... gdje god.
PETA misli da skrivam čimpanzu.
Ja sam majmunska mogulica koja skriva čimpanzu,
slavnu čimpanzu.
Teško je skriti majmuna.
Čimpanzu. Ali... da.
Jučer sam ih pozvala k sebi doma.
Zbilja?
Nadam se da će nas ostaviti na miru, ali sumnjam.
Ne, to su šupci.
Da.
LUDI ZA ČIMPANZAMA
SLOBODA ŽIVOTINJAMA ODMAH
-Sve u redu, ljudi? -Da.
Možemo početi?
Dakle, gdje je Tonka?
Njegovo stanje i lokacija trenutačno nisu poznati.
Tonk. Jesi li mi sretan danas?
Tonka je odrasli mužjak čimpanze.
Ima 30-ak godina.
Vjerojatno je težak više od 90 kilograma.
To je zdepast, krupan momak.
Ne znam što se dogodilo Tonki.
Zbilja ne znam.
No znam da Tonijina priča nije istinita.
Tonka je uginuo.
Imao je nastup na događanju
i mislimo da je doživio moždani.
Prije nego što je PETA uzela čimpanze Tonka je bio jako bolestan. Tužno.
Tajming je bio koma jer se bližio kraj suđenja.
Tonka!
On ne smije van zato što je bolestan.
Zapravo, ovo mu je najviše što je aktivan.
Mislimo da je Tonka doživio teški moždani udar.
Imao je uvećano srce.
Obavili smo pregled. Srce mu je bilo golemo.
Ovlašteni veterinar poslao je PETA-i ovjereno izvješće,
kao i rendgenske snimke i nalaze krvi, koji su potvrđivali
da je Tonka imao kongestivno zatajenje srca.
Veterinar ga je htio uspavati. I to je naveo.
MOGUĆA EUTANAZIJA...
Upravo se to dogodilo. Tužna situacija, ali tu ništa ne možemo.
Kad su iz PETA-e rekli
da ne misle da je mrtav, zapitao sam se je li vrijeme da se to zaboravi.
Zašto bi to učinila?
Želiš pobjeći?
Iskreno se nadam da je živ.
Ali ako jest, gdje je, majku mu?
OZARČKO JEZERO
RUJAN 2021.
DVA MJESECA NAKON TONKINA NESTANKA
Tonia Haddix.
Dobro.
Kad su mi ponudili ovaj projekt
i da budem posredni redatelj,
nisam imao pojma što to znači.
I kad sam to istražio, i dalje nisam posve razumio.
Ali ja sam svakako bio poveznica. Dolazim iz svijeta životinja.
Znam sa životinjama. Poznajem ljude koji ih drže.
Tonia Haddix.
-T.! -Hej, ti.
Gdje si? Što se radi?
OZARČKO JEZERO MISSOURI
Hej, kompa. Hoćeš zrnja?
Dat ću ti zrnja. Što kažeš?
Dođi ovamo. Dođi. Pusa.
Dobar dečko. Dobar dečko.
Reci ti meni. Kaži mi: "Hoću zrnja."
Bogme više nismo u Festusu.
Preselila sam se na jezero u središnjem Missouriju. 11 hektara.
Kuću treba prilagoditi. Upravo radimo na tome.
Hajde.
Planiramo otvoriti privatni zoološki vrt.
Prava si mustra.
Tražim četiri bijela ponija.
Želim im grivu i rep obojiti u ružičasto.
Želim da budu poput jednoroga.
Na stražnjicu ću im staviti srca od štrasa.
Želim da se sve svjetluca i bliješti
jer blještavo je moja furka.
To bi bilo baš slatko.
Imam dva gibona.
To jest ugrožena vrsta, ali uglavnom nećemo držati takve
da izbjegnemo bilo kakve probleme, nadamo se.
Ha, djeco?
Kako si ovo možete priuštiti?
Mešetarim egzotičnim životinjama.
Ja sam posrednik.
Mogu vam nabaviti bilo koju životinju
i za to dobivam posrednički honorar.
Obično ja prevozim svako mladunče ili životinju koju preprodajem.
Nijednom drugom prijevozniku ne povjeravam svoju dječicu.
Životinju kupim od privatnih uzgajivača
i u nastavku se ja brinem o njoj.
Kad otvarate zoološki, zaljubite se i odlučite životinju zadržati za sebe.
Oglašavala bih ih na Facebooku. Samo bih ih stavila na svoju stranicu.
Zbog preporuka sam izgradila mnogo veći biznis
od onoga kakav je bio kad sam počinjala.
Imam kontakte u zoo vrtovima.
Prodajom mladunčadi zarađuju još više.
Ne žele da se to zna, naravno.
Kupci su mnoge zvijezde.
Obrambeni igrač Cleveland Brownsa i slični.
Imala sam posla s raznim ljudima koji kupuju egzotične životinje.
Gđo Haddix, jako sam zainteresirana za oglašenog majmuna hvataša.
Tonia, javljam se u vezi s onim kapucinima.
Tražim noćnog majmuna.
Javite mi za mladunče.
Javite što ćete imati u ponudi.
Nazovite me.
Javite mi se.
-Nazovite. -Javite se.
-Nazovite me. -Javite se. Pozdrav.
I trebam žute tigrove. 'Ðenja.
Najuspješnija godina u preprodaji majmuna donijela mi je 350 000 dolara.
Prodajom životinja u godinu dana lako možete zaraditi milijun dolara.
Ali mijenjala bih ovu kuću i sve što posjedujem
da opet budemo gdje smo bili
prije nego što je PETA uzela dječicu.
Bok, dušo. Bok, dečko.
Preselila sam se da započnem novi život.
Tako se ja nosim sa svime što se događa
i s gubitkom čimpanzi. Iskreno, ne nosim se dobro s time.
Recite mi da ovo nije kul.
Ovo su Conniene čimpanze.
Jako me muči što ih više nema.
Volim otići kući, kako ja to zovem. Odem u našu ustanovu.
ZAKLADA ZA PRIMATE
Volim se opet podružiti s Connie.
Isprva nismo mnogo govorile.
Samo sam sve razgledavala.
Očekujete čimpanze ondje.
Kad je Tonka bio živ, obožavao se pozdravljati.
Bilo je teško, da budem iskrena.
Naravno, puno suza.
Tonkie, možeš li mahnuti? Dobar dečko.
Možeš li pokazati svoje naočale?
Tonka. Taj mali.
Svatko tko je upoznao Tonku, reći će vam
da je to bila najposebnija čimpanza na cijelome svijetu.
Znam da će mnogi vlasnici čimpanzi reći:
"Ne, moje je dijete najposebnije." Ne.
On je bio najposebnija čimpanza koju ćete ikada sresti.
Pozdravlja vas plaženjem jezika.
Nema ni trunke zlobe u sebi.
Oči su mu tako... Rastopite se uz njega.
Osvojio me na prvu.
Filmove je snimao cijeli život, od svojih navršenih šest mjeseci.
Nešto te muči, dušo?
Tonka je bio "čovjepanza". Pola čovjek, pola čimpanza.
Mi smo mu usadili ljudske osobine, a bio je čimpanza.
Daš mi pusu?
Kad bih plakala, obrisao bi mi suzu. Nije htio da netko plače.
Ili bi me potapšao po potiljku i poljubio me u čelo.
Što to radiš?
Katkad bih ga vidjela kako masturbira.
No uvijek je bio taktičan. Uzeo bi svoju dekicu
i to bi uvijek radio ispod dekice.
Rekla bih: "Tonka, prekini." Došao bi...
Tonku je bilo sram kad biste ga zatekli kako masturbira?
Da.
Ovo je insert iz filma Buddy.
Evo Tonke na koturaljkama.
Kako znate da je to on?
Prepoznajem ga.
-Možete to? -Da.
Pravih čimpanzi više neće biti u filmovima.
Ne. Ne. Nikada.
Brinete li se da će vas ljudi optužiti da ste licemjer?
Ne brinem se zbog toga. Istina je. Mislim, ako ste...
No to je bilo prije 30 godina. I ja sam se promijenio, a i svijet.
Znate, mislim da ljudi imaju pravo.
Osjećao sam se kao pravi sretnik što imam priliku za takvo iskustvo.
No sada shvaćam da to nije bilo u interesu životinja.
Ono crveno je otisak njegova dlana.
U filmu ima scena gdje on slika.
Završio sam film Buddy i otišao snimati jako depresivan film u Budimpešti.
Buddyja je režirala moja prijateljica Caroline. Požalio sam joj se.
Poslala mi je tu sliku.
Imao sam je na zidu u Budimpešti sve te mjesece dok sam snimao film.
Teško je opisati kako se povežete sa životinjom
ili s čovjekom.
Jednostavno se nešto dogodi.
Ali, naposljetku, to nije dijete
i nije čovjek. To je divlja životinja.
Vidite, ovo je luda životinjska kuća.
Hej, Katie. Ovo je moje djetešce koje sam odgojila.
Zove se Katie. Kaže: "Želim svoju bočicu, mama."
Ne gledam puno televiziju. Ne visim po društvenim medijima.
Ali smiješno je to. Znate kako me zovu?
Majmunska mogulica optužena za lažiranje smrti slavne čimpanze.
Nasmijava me to jer...
Kao prvo, nisam majmunska mogulica.
Kao drugo, lažiranje čimpanzine smrti?
S kakvim razlogom?
Želim da mi PETA to objasni.
Kako bi meni koristilo da lažiram Tonkinu smrt?
Pouzdano znam da me PETA nikad ne bi prestala progoniti.
Tako da Tonku ne bih mogla zadržati za sebe.
Što bi bio pravi razlog
za lažiranje Tonkine smrti?
Jer ja od toga nemam nikakve koristi.
S nama je sad Jared Goodman.
On ovaj slučaj vodi od samog početka.
Ponudila je da PETA pretraži njezinu kuću.
Ako misle da imam čimpanzu u kući, neka dođu provjeriti.
No vi niste prihvatili tu ponudu.
Nema razloga da vjerujemo
da je Tonka u njezinu domu.
Živi negdje gdje, koliko mi znamo, nema nastambe za čimpanzu.
Tonka je odrasla i opasna čimpanza.
Ne bi živio u kući poput djeteta.
Čimpanze su zasigurno jako slatke kad su male.
No budući da su odrasle čimpanze toliko snažne,
iznimno su opasne za ljude.
Iziskuju posebne nastambe.
Imaju takvu snagu da im je tako lako
nauditi ljudskom biću.
Kao što smo vidjeli
s uvjerljivo najzloglasnijim životinjskim napadom svih vremena.
Čimpanza Travis.
Trav! Dođi ovamo!
Stavi noge oko moga vrata. Hajde.
Stavi ih oko moga vrata. Daj mi veliku pusu. Dođi.
Dođi.
Hitne službe. Kako možemo pomoći?
Ovdje Sandy Herold.
Šaljite policiju.
U čemu je problem?
-Ubija mi prijateljicu! -Tko ubija prijateljicu?
Moja čimpanza!
U kakvom ste srodstvu sa Sandy Herold?
Moj se otac ženio četiri puta, a ona mu je bila supruga broj dva.
To je to. Evo.
Da. Nije li to kul? Sjajno otkriće.
Toliko se negativnoga govorilo na TV-u i u novinama
o Sandy i Travisu.
Držala sam jezik za zubima i ništa nisam govorila.
Samo želim da ljudi znaju istinu
jer bilo je toliko gluposti.
Sandy je bila tako duhovita.
Zbilja me nasmijavala. S njom je bilo jako zabavno.
Jednog mi je dana rekla da će nabaviti čimpanzu.
Pitala sam je odakle će je nabaviti.
Rekla je da poznaje tu ženu,
mislim da se zvala Connie i živjela je u Missouriju.
Connie Casey, vlasnica tvrtke Chimparty,
ujedno se bavi uzgojem i prodajom čimpanzi za ljubimce.
Rekla je da će odletjeti u Missouri i kupiti tu čimpanzu za 40 000 dolara.
Otišla je i vratila se kući s Travisom.
Nije bilo slađe bebice od njega. Zbilja.
Što radiš, Travise? Daj mi pusu.
Iscijedi to. Iscijedi. Bravo.
Volim te.
Okreći pedale, okreći ih. Dobar dečko.
Vidi ti to.
Sjećam se da mi je Sandy rekla:
"Zar ne obožavaš to malo govno? Tako je sladak, zar ne?"
Daj meni malo.
Baš krasno. Pretvori ga u alkića.
Travis je bio još jedan član naše obitelji.
On samo nije mogao govoriti.
Sandy mu je bila mama, a Jerry mu je bio tata.
Travise, idi tati. Hajde. Požuri se.
Naučili su ga da ide na tutu.
Znao se koristiti mikrovalnom.
Sam bi si skuhao i jeo užinu.
Morat ćemo javiti baki Connie
kako da hrani ostale čimpanze.
Naučili su ga voziti. Znao je upravljati.
Znao je gdje je papučica za gas.
Kad ste otvorili vrata auta, uskočio bi.
Obožavao se voziti.
Posvuda su išli s Travisom.
Nikad nije bio usamljen, kao ni Sandy.
Pa je to bilo savršeno.
Sandy i Jerry su od nule izgradili tvrtku za vuču, "Desire Me Motors".
A Travis je postao maskota.
Policija je uvijek bila ondje.
Bili su prijatelji s cijelom policijskom postajom.
Kad sam bio u prometnoj, često bih viđao Travisa.
Mahao bi vam s velikim osmijehom na licu.
Katkad bi se zaustavili pokraj mene, pa bih se igrao s njim.
Obožavao sam ga.
Baci je tati.
Trav! Daj mi loptu! Daj mi je!
Trav!
Svuda su išli s Travisom.
I svi su ga željeli upoznati.
Upoznao je Mauryja Povicha i Sheryl Crow.
Bio je u TV reklami s Morgan Fairchild.
Spašeni smo od visokih cijena.
Old Navy. E, to je sjajno otkriće.
Bio je posvuda i svi su ga znali. Svi su znali Travisa.
U to je vrijeme jako narastao.
Poput djeteta koje naraste, pa ga ne možeš kontrolirati.
Postane davež.
Kažeš mu da prestane, ali ako on to ne želi, neće.
Izderali bi se: "Prestani više!"
Kad je Travis imao šest ili sedam godina, Sandy je počela shvaćati
da ga baš i ne može kontrolirati.
No to je bio njezin sin. Potrudit će se da to profunkcionira.
Samo se nastavila pretvarati da je sve u redu.
Čimpanza u pelenama.
Travis je sa svojih 78 kilograma iskočio iz terenca svoje vlasnice.
Na nekoliko je sati zaposjeo raskrižje
zbog čega je stanovnicima naloženo da se vrate u svoje domove.
Trčao je po ulici, ljude udarao po stražnjici.
Tad je to bilo pomalo duhovito.
Čimpanza Travis igrao se nasred ulice, valjao se na leđima.
Dva sata poslije, Travisu je bilo dosta
i vratio se svojoj vlasnici.
Sandy je rekla da je htio sladoled.
Tako su ga uspjeli vratiti u auto.
Nije li tako počeo film Osvajanje planeta majmuna?
Miči te ruke s mene, prokleti prljavi majmune.
Nakon toga su se zakoni u Connecticutu promijenili.
Nazvali su to Travisov amandman.
Ako itko drži primata teškog 23 kg ili više,
mora imati dozvolu. No to nikad nisu zakonski i provodili.
Gradonačelnik je upozorio Sandy
da se to ne smije ponoviti jer će inače biti ozbiljnih posljedica.
Nakon tog incidenta Travis je morao boraviti u kući.
Nije dolazio u radionicu.
Nije se vozio autom.
Travisu se sad sve donosilo kući.
Od slavne čimpanze postao je čimpanza koju nitko ne vidi.
Što hoćeš od mene?
Radit ćemo nešto za koju minutu. Pričekaj dvije minute.
Pusti ga da jede, Trav.
Stalno je bio kod kuće i nije mogao reći:
"Povedite me" ili "Molim vas, ne idite, ne ostavljajte me ovdje."
-Tu me bubalo. Gle! -Gdje je tatu bubalo?
Izaberi. Koji?
Otprilike godinu dana nakon incidenta u centru Stamforda,
Jerry se iznenada razbolio.
Odveli su ga hitno u bolnicu.
Dijagnoza je bila rak želuca.
To je taj! Da!
Nikad se nije vratio kući.
Nakon što je Jerry umro, Travis je klonuo duhom.
Srce mu se slomilo. Kao i Sandyno.
Kuća je tada počela izgledati vrlo drukčije
nego kad je Jerry bio živ.
Sandy bi puno šopingirala.
Veselilo ju je kupovati stvari za sebe i za Travisa.
Ali Travis je i dalje bio deprimiran.
Njihao se naprijed-natrag i to je radio po cijeli dan.
Pokušala bih razgovarati s njim: "Travise, u redu je."
Pokušala bih mu odvratiti pozornost.
Zastao bi načas i samo me pogledao.
A onda bi se opet nastavio njihati.
Što radiš?
Tako si narastao. Sad si velik dečko.
Jednoga dana, Sandy mi je rekla:
"Hej, dovedi svoje sinove da se igraju s Travisom."
Moj sin Tony visok je preko 1,80 cm i krupan je momak.
Želiš se igrati, Travise? Želiš se igrati?
Da, želiš.
Navuci gaće... Evo, navuci gaće.
Navuci gaće. Evo.
Ne može provući nogu. Dobar dečko.
Daj Kerri pusu.
Gleda ti stopala.
Uzeo je cipelu.
Travis je zgrabio Tonyjevu gležnjaču. Htio je da ga Tony lovi.
Sandy je rekla: "Lovi ga, Tony. Lovi ga."
-Ti si veliko dijete. -Voli grubu igru.
Pogledajte! Ima osmijeh na licu.
Polako! Polako! Hej!
Smiri se! Maknite ga od mene.
Ne! To je dosta!
Pomislila sam: "O, sranje. Vidi ti to, čovječe."
Šesnaestog veljače 2009. Sandy i ja imale smo planove
za tri popodne toga dana.
Nazvala me i rekla: "Malo ću kasniti.
Imam problema s Travom.
Ne želi... Želi se voziti.
Uzeo je ključeve."
U tom je trenu nazvala Charla Nash.
Charla bi čuvala Travisa kad je trebalo.
Znala ga je otkad je bio bebica,
otkad je došao u Stamford, Connecticut.
Charla je trebala doći i pomoći Travisa vratiti u kuću.
Kad je Charla stigla, Travis je bio na kolnom prilazu.
Kad je izašla iz auta,
nosila je lutku Elma koju je pokupila.
Travis je obožavao Elma.
Mislila je da će Elmo pomoći.
Da će Travis biti sretan. A umjesto toga je uslijedio užas.
Recite što majmun radi.
Pomozite! Strgnuo joj je lice!
Strgnuo joj je lice?
Pokušava mene napasti.
Majmun je još uz vašu prijateljicu?
-Jede je. -Jede je?
Molim vas. Bože! Molim vas.
Morate se smiriti.
Sve jedinice na intervenciju.
Javljaju o potencijalno teškim ozljedama.
Ozljede su nastale zbog napada majmuna.
Sjećam se da mi je na radio stigla dojava.
Isprva sam pomislio: "Majmun?"
Jedinica 74 odaziva se na poziv. Rock Rimmon 241.
A onda mi je sinulo: "Čekaj. Pa to je čimpanza."
Imamo nove informacije. Čimpanza od 90 kg.
Prema posljednjoj dojavi, i majmun i žrtva su vani.
Status nepoznat.
Krenuo sam onamo. To je dugačak prilaz.
Moraju ga upucati. Molim vas.
Pokušala sam ga izbosti. Sad je i on ozlijeđen.
Vidim Sandru.
Pokušava tog stvora nožićem ubosti u leđa, onesposobiti ga.
-Sandra... -Moraju ga upucati! Molim vas!
Molim vas, brže!
Ubio mi je prijateljicu!
Molim vas...
Čimpanza se sad okrenula i pogledala mene.
Prišao je mom autu i počeo ga tresti.
-Bože, tako se bojim. -Sandra, razgovarajmo.
Kao u Jurskom parku.
Ako se sjećate scene kad se sve treslo, to se zbivalo.
Taj je stvor imao toliku snagu i silu.
Nije me sram priznati. Bojao sam se.
Izvukao sam pištolj.
Ako me pokuša zgrabiti, moram. Nemam izbora. Moram ga ubiti.
Odmakne se. Dođe do mojih vrata.
I gledam ga. Gledamo jedan drugoga.
Samo je otrgnuo vrata.
A onda je podignuo ruke u zrak.
I zarežao.
Vidio sam samo te velike zube s kojih je kapala krv.
Dao mi je čas i kunem se da je to istina.
Nisam to čuo, ali bili smo povezani.
Rekao mi je: "Molim te, učini to."
Kao... "Ne mogu više."
Upucaj ga!
Sandra, ostani u autu.
Upucaj ga!
Još se nije srušio. Samo me pogledao.
A onda je otrčao natrag u kuću.
Nije mrtav.
Otišao je u svoj kavez.
I to je bio kraj.
Životinja je nađena u kući.
Preminula je.
Nakon što je otišao u kuću, ja sam izašao.
I vidio sam Charlu na tlu.
U tom trenu nisam vidio ozljede. Samo sam vidio njezino tijelo.
Kola Hitne koja su čekala malo dalje
dobila su dopuštenje da dođu.
Da je odvedu.
Centrala, prijavljujemo ekstremne ozljede lica.
Bio je to strašan, užasan prizor.
Što joj je učinio.
To je Charla. Hranila je Travisa.
Dobro su se poznavali.
Čimpanza Travis i njegova žrtva Charla Nash.
Ozljede su bile tako strašne
da tehničari Hitne isprva nisu znali je li to muškarac ili žena.
Nashova je ostala bez očiju, nosa i čeljusti.
Lubanja mi je otvorena.
Mozak mi je vani.
On je...
Dobrano me sredio.
Nakon istrage stamfordske policije,
na temelju trenutačno dostupnih dokaza,
u ovom slučaju nema osnova za kazneni progon.
Gđu Herold nitko nije upozorio
ni na koji način
na rizike koje nosi držanje čimpanze.
Rekla mi je da nikomu ne kažem.
Rekla je: "Da ju je policija toga dana tražila da se svuče
i da su pogledali njezino tijelo,
vidjeli bi da je puna modrica.
Travise, daj Kerri pusu. Daj joj pusu.
Slušaj! Trav!
Travis je bio tempirana bomba.
Ona je to zanemarila.
Jer je mislila samo na sebe.
O, g. Tonka.
On je tako sladak čovječuljak.
Tonka si misli: "Što?!"
Problemom takvih čimpanzi uzgojenih u zatočeništvu
PETA se bavi već desetljećima.
Da biste shvatili kako je uopće došlo do toga,
morate se vratiti u 1973. godinu.
Ovo je najdalekosežnija i najopsežnija poruka o očuvanju
koju je predsjednik SAD-a ikada podastro Kongresu.
Zakon o ugroženim vrstama stupio je na snagu
da bi zaštitio vrste na rubu izumiranja.
Divlje čimpanze su zaštitili,
ali one u zatočeništvu su izostavili
da bi se njima mogli koristiti u labosima,
zoološkima i za zabavu.
Zaboravila sam da se moraš podrignuti.
Kad se više nije moglo zakonito nabavljati divlje čimpanze,
uskočili su uzgajivači poput Connie.
U domu Connie i Mikea trenutačno živi 18 čimpanzi.
Mladunče čimpanze trenutačno stoji oko 65 000 dolara.
Organizacije poput PETA-e rade na tome da se zaštita proširi.
Iskorištavanje majmuna uzrokuje doživotnu patnju.
Ne iskorištavajte majmune u poslu.
2015. g., Agencija za zaštitu riba i divljih životinja objavila je
da su sve čimpanze u potpunosti zaštićene.
No čak i sada, zbog ograničenih resursa ili interesa,
vlada rijetko provodi zakon za životinje u zatočeništvu.
Tu zbilja mogu uskočiti PETA i naš pravni tim te pomoći.
Zatvaranje kontroverznog zoološkog vrta u okrugu Horry.
Kršenje zakona po...
Zoološki vrt za primate u Roswellu...
Zoološki vrt bit će trajno zatvoren.
PETA lupa šakom o stol.
No vjerojatno je još puno čimpanzi trenutačno u privatnom vlasništvu.
U srpnju, PETA je zaplijenila majmune uz nadzor policije.
No jedna je čimpanza nedostajala.
O tome je tu zapravo riječ.
Zato je toliko važno da nađemo Tonku.
Jer ako ga mi ne smjestimo u utočište, nitko drugi neće.
Ovo je za vas. I...
O, Bože! Znate što?
Luda sam zbog ovoga. Jako ljuta.
Ne želim ih više jesti. Maknuli su rešetke s omota
jer je PETA rekla da ne smiju biti u kavezima.
Nije li to suludo?
Koliko se dugo proizvode ovi keksi?
Nisam znao.
Ne, obožavam ih. Samo, vidite...
Mnogi ljudi ne shvaćaju
u kakve sve gluposti PETA zadire.
Znam, dušice.
Daj mi prvo pusu. Ne. Daj mi pusu.
Zašto je PETA tako sigurna da Tonia laže
i da je Tonka živ?
Pitali smo gdje je Tonka jer nismo dobili dokaz da je uginuo.
Rekla je da je Tonka kremiran.
Sud je naredio da Tonia podastre dokaz.
Pa mi je Tonia Haddix pokazala e-mail.
Poslao ga je čovjek po imenu Jerry Aswegan.
Pisalo je da je Tonka uginuo.
On ga je spalio u jami
na temperaturi od oko 75 stupnjeva.
Ostao je samo pepeo.
Više nije bilo kostiju.
Ispostavilo se da je Jerry Aswegan suprug Tonie Haddix.
To nismo doznali ni iz e-maila ni od njezina odvjetnika.
Ta temperatura jednostavno nije moguća.
U pećnici, na primjer, ništa ne možete ispeći na 75 stupnjeva.
Vjerojatno i nema tako niske postavke.
Ali Jerry i Tonia uporno su tvrdili
da je Tonka kremiran u njegovu dvorištu,
i to tako da su samo mogli pokupiti pepeo
s dna jame za spaljivanje.
Ne znam dovoljno. Ne bavim se balzamiranjem.
Ne vodim pogrebno poduzeće.
Nemam nikakve veze s time.
No, navodno, kad su pisali izjavu,
žurilo im se da je pošalju
i slučajno su izostavili jednu nulu u temperaturi.
To je ispravljeno.
Samo je nula izostavljena.
Pritom mislite na Jerryja.
Da. Tražila sam da napiše izjavu pod prisegom
i pošalje je sudu s točnom temperaturom.
To su odgovarajuće temperature. To ne mogu poreći.
Ali zamislite! Jared se ponašao kao da to nije vidio.
Nikad nije potvrdio da je to ispravljeno.
Dakle, imate Tonkin pepeo.
O, da.
Izgleda kao prašina, ali jako je sitna.
Ako žele malo pepela,
neka samo izvole.
Ali dojadilo mi je da taj kreten vrijeđa moje poštenje.
Mislim da bi se moj odnos s Toniom
mogao opisati kao zajedljiv.
I to uglavnom s njezine strane.
Rekla bih da je đavolji izrod, ali ima majku.
On je gad. On je šupak.
Pratim na Facebooku je li ga žena ostavila.
Bože, to je Pee-Wee Herman!
Pee-Wee Herman. Imam vudu-lutke Pee-Wee Hermana.
Prezir! Prezir! Još jedan komad papira!
Škica mi profil Facebooku.
Tupan mi je slučajno poslao zahtjev za prijateljstvo.
Veselim se danu
kad ću zauvijek zatvoriti to poglavlje.
Pokušala sam ga pregaziti.
Išćuškat ću ga sve u šesnaest.
Ne želim ga ubiti, samo osakatiti.
Ima sreće da se izmaknuo. Inače bih ga pregazila.
Ne trebaš svjedoke dok prijetiš da ćeš ga pregaziti.
Njezini osobni napadi
bili su mi toliko nebitni
da se točno i ne sjećam o čemu se radilo.
Ljudi, evo ga, sad zove. Halo?
Gđo Haddix, Jared Goodman je.
Možete li nam reći nešto više o dokazima koje nam nudite?
Znate što? Dosta mi je svega toga.
Zbilja mi je dosta. Nije ni smiješno.
Ta situacija tipa "Gdje je Waldo?".
Što? Situacija "Gdje je Waldo"?
Ne znate što je Gdje je Waldo?
Poznata mi je ta knjiga.
Ako mislite da mi se sviđa ova situacija, prolupali ste.
Za tu djecu ne gajite osjećaje kao ja.
Niste morali proživjeti sve što sam ja proživjela.
Dosta mi je ove situacije.
Mene ste pretvorili u zlikovku.
S dobrim sam namjerama otišla
pomoći Connie i tim čimpanzama.
Ako mislite da svaki dan ne pomislim na to kako sam ih iznevjerila, ludi ste.
Ispričavam se.
Dobro. Je li to sve?
OKRUŽI SE MAJMUNIMA, A NE NEGATIVNOŠĆU
Connie zove. Želite se javiti?
Da.
-Halo? -Zdravo.
Samo sam te htjela čuti ovog jutra.
Gdje si?
Maloprije sam stigla kući
i baš sam razgovarala s Jaredom Goodmanom.
I?
Naravno, on i PETA su seronje.
Da.
Što sam i očekivala.
Znam, to je strašno.
-Želim da me svi ostave na miru. -Da.
Samo se pritaji koliko god možeš.
Nikomu ne vjerujem.
Da.
Čujemo se poslije. Volim te.
I ja tebe volim.
Dobro. Bok.
MASAŽA I PREPLANULI TEN
Kako često dolazite?
Ispada dva ili tri puta tjedno.
Da. Dobro.
Moj će vam muž reći da me opominje.
Zašto svima govoriš svoju životnu priču?
Zašto što nemam što skrivati i zato što sam otvorena knjiga.
Pa zašto onda ne bih?
Ne razumijem zašto ja ispadam negativka u ovoj priči.
Dosta mi je toga.
Pitala sam PETA-u nekoliko puta što žele da dokažem da je mrtav.
Sad ja njih izazivam.
Dokažite vi meni da je živ.
Znali smo da je Tonka negdje,
pa smo morali iscrpiti sve mogućnosti
i tražiti ga.
To je uključivalo slanje ljudi u ustanove da ga potraže.
Pitam se je li to dio za čimpanze.
Angažirali smo privatne istražitelje da provjere potencijalna skrovišta.
Naravno, motrili smo internet i tražili naznake gdje bi mogao biti.
Razgovarali smo s ljudima koji bi mogli imati informacije.
Preokrenuli smo svaki kamen.
Rano sam prihvatio da će ovaj slučaj biti nepredvidiv.
No nismo očekivali da će nas nazvati vidovnjak.
VIDOVNJAK
Tonijina prijateljica povjerila se svom vidovnjaku
kako se čini da je Tonka živ.
Tonia je poslala poruku prijateljici
dugo nakon što je Tonka navodno uginuo,
gdje kaže da nabavlja namirnice za Tonku.
Vidovnjak nam se javio
i sudskim smo putem zatražili nalog
kako bismo dobili kopije tih poruka.
To je, naravno, potvrdilo ono što smo već znali. Tonka nije uginuo.
S ovim dokazom
napokon smo je mogli opet izvesti pred sud
da doznamo što se dogodilo Tonki.
5. SIJEČNJA 2022.
U redu. Dobro jutro. Ovdje sutkinja Perry.
Ovdje sam zbog slučaja protutužbe PETA-e
protiv Tonie Haddix.
Gđo Haddix, dignite desnu ruku.
Kunete li se ili potvrđujete
da ćete u svom svjedočenju govoriti istinu
i samo istinu, tako vam Bog pomogao?
Da.
Hvala.
'Jutro, gđo Haddox.
Ovdje smo da dobijemo odgovor na jednostavno pitanje.
Gdje je Tonka?
Zamrznuli ste se.
Da.
G. Goodman nije... Zamrznuo se.
Sad su se svi zamrznuli.
Ispričavam se zbog toga. No čujete li me dobro, sutkinjo?
Da.
Gđo Haddix, vidite li na ekranu dokument
na kojemu piše "Tonia"?
Izgleda kao poruka.
Napisali ste: "Bila sam kod Cya i nisam mogla razgovarati, nema signala."
Vidite ovdje. U sljedećoj poruci pišete da Tonka treba namirnice.
Točno.
To je moj kapucin.
Nabavila sam novog kapucina. Spasila sam kapucina
i nazvala sam ga Tonka.
Nabavljala sam namirnice za Tonku, da.
Kad ste nabavili toga kapucina?
Tog drugog kapucina nabavila sam u siječnju.
U sije...
Ne, to nije točno. Pokušavam se sjetiti.
Tog sam kapucina nabavila... u srpnju. 5. srpnja.
Dobro. Nastavljamo.
U svom podnesku od prošlog tjedna
ponavljate da ste Tonku našli mrtvog. Je li tako?
Dogodilo se to da sam sišla
i otišla sam do kaveza
u kojem je bio Tonka.
Još je spavao kad sam upalila svjetla.
Nije se micao, a ja sam ga zazivala.
Zvala sam ga Tonky B, pa sam rekla: "Tonky B, Tonky B."
Nije reagirao.
Gledala sam diše li.
Nije disao. Malo sam pričekala.
Kad sam znala da ne diše,
dolje imamo PVC cijev.
Malu PVC cijev.
Promjerom je mala, ali dugačka je.
Prišla sam i bocnula ga tom PVC cijevi.
Nije reagirao, a ruka mu je samo sva mlitava pala na pod.
Onda sam pričekala još nekoliko minuta.
Otvorila sam vrata kaveza, a on je bio mrtav!
Ovo mora prestati! Ne mogu više!
Pričekajte. Odvjetniče, uzet ćemo 10-minutnu stanku
da se vi možete sabrati.
Dobro. Hvala.
On je takav jebeni gad.
Gđo Haddix, samo da znate, mikrofon vam je uključen.
Hvala.
Nema na čemu.
G. Goodman, možete nastaviti.
U redu. Hvala.
Pozivamo dr. Fredericka Snowa.
Ovaj tip izgleda kao pravi tupan.
Radio sam u Bosni na masovnim grobnicama
za Međunarodnu komisiju za nestale osobe.
Radio sam na Kosovu kao agent Ujedinjenih naroda.
No nikad nisam radio na slučaju s čimpanzom,
a kamoli s nekom koja je navodno kremirana.
Stoga me to odmah zainteresiralo.
Zovem se Rick Snow.
Forenzički sam antropolog.
Radim s fragmentarnim i mumificiranim ostacima,
s raspadnutim ostacima,
sa spaljenim ostacima.
Kad sam pročitao iskaz koji je napisao Jerry Aswegen,
brzo su se pojavili znakovi upozorenja.
Priča je bila da su Tonku kremirali
spalivši ga na hrpi.
Jerry Aswegen skupio je Tonkin pepeo,
koji je opisao kao jednoličan,
bez vidljivih fragmenata kosti,
i dao ga je Toniji Haddix.
Ovo su kosti svinje i krave na kojima je ostalo mesa.
Danas ćemo ih kremirati u komercijalnoj peći za spaljivanje.
Poslužit će kao dobra zamjena
za to kako bi trebale izgledati Tonkine kosti.
Koliko dugo moramo čekati?
Što? Mene pitate?
Što čekati? To?
Mislim da su rekli još jedan sat.
Ovo je jedan od većih fragmenata.
Lako se može identificirati kao kost.
Većina ovoga su zapravo veliki fragmenti.
Ovi su fragmenti vrlo slični onomu što bi bilo nađeno.
Sad ćemo ovo staviti u drobilicu.
Ona sve pretvara u gotovo konzistentni tip praha.
Svi misle da kremirani ostaci izgledaju ovako,
ali kao što smo sad vidjeli,
u prah se pretvaraju tek nakon što ih stavimo u drobilicu.
Rekli su da je Tonkin pepeo izgledao ovako, a to nije moguće.
Postoje li kakvi dokazi
da je Tonkino truplo spaljeno na toj lokaciji?
Prema mome mišljenju, to je nepojmljivo.
Ne onako kako je opisano u informacijama koje sam pročitao.
Jeste li ikad obišli tu lokaciju?
Je li vas PETA ikada tražila da obiđete tu lokaciju?
-Ne, nisam. -Dobro.
I nisu to tražili.
Dobro.
Valjda... Valjda nakon...
To je valjda sve što imam za vas. To je sve.
Tonia Haddix je često ridala na sudu.
Tako zdušno da je sutkinja često morala uzimati stanke zbog nje.
PETA-in odvjetnik rekao je sutkinji da ona odbija suradnju.
Haddixova se branila riječima: "Ne mogu vam ga predati ako je uginuo.
Znam da svašta govorim. Htjela sam da te čimpanze..."
U redu. Sada ću samo prijeći na stvar i reći vam svoju odluku u ovom slučaju.
Gđa Haddix je dala puno nedosljednih i neuvjerljivih dokaza.
Smatram da gđa Haddix izmišlja.
To je sustavno činila tijekom ovog slučaja, a čini to i danas.
No jesam li zbog toga uvjerena da je Tonka živ i da ga je skrila?
Ne, nisam.
Htjela sam doznati je li ta čimpanza živa ili nije.
A prema dokazima koje sam danas čula, to i dalje ne znam.
Ovime nipošto ne tvrdim da je mrtav.
Samo kažem da ne mogu zaključiti da je još živ.
Stoga odbijam optužnicu za nepoštivanje suda.
Ako g. Goodman nađe konkretne dokaze
da je Tonka još živ,
očekujem da ću ih dobiti na uvid radi nove optužnice za nepoštivanje.
A moja današnja odluka ničime ih ne sprječava da to učine.
U redu. Hvala lijepa svima. Sud se raspušta.
Hvala.
Pobijedili smo, ljudi.
Pobijedili smo!
Pobijedila si, ali zasad.
Da, moramo ga i dalje skrivati.
-Kako ide? -Hej, pobijedila sam.
-Da? -Da, pobijedila sam.
Moraju nas pustiti na miru ako nemaju dokaz da je on živ. Pobijedili smo.
O, moj Bože.
Pobijedili smo, Connie.
Bok, kompa.
Prijevod titlova: Bernarda Komar Za TransPerfect Media